బోండా మణి

బోండా మణి ( 1963 సెప్టెంబరు 19 - 2023 డిసెంబరు 23)  తమిళ భాష సినిమా నటుడు. మూడు దశాబ్దాల పాటు సాగిన తన సినీ ప్రయాణంలో బోండా మణి 270 సినిమాలలో హాస్య సహాయక పాత్రలలో నటించాడు. బోండా మణి కొన్ని సినిమాల ద్వారా గుర్తింపు పొందాడు. విన్నర్ (2003), ఇంగ్లీషుకరణ్ (2005), ఆరు (2005) మరుధమలై (2007) కన్నుమ్ కన్నుమ్ (2008) సినిమాలు బోండా మణికి పేరు తెచ్చిపెట్టాయి. బోండా మణి శ్రీలంక నుండి తమిళనాడుకు శరణార్థిగా వచ్చాడు.

 నట జీవితం 

1980వ దశకంలో సింగపూర్‌లో పనిచేస్తున్నప్పుడు, ఒక ప్రదర్శన కోసం ఆ దేశానికి వచ్చిన దర్శకుడు కె. భాగ్యరాజ్‌తో బోండా మణికి పరిచయం ఏర్పడింది. బోండా మణి తరువాత చెన్నై పర్యటనలో భాగ్యరాజ్‌ దర్శకత్వంలో వచ్చిన పావున్ను పావునుతన్ (1991)లో బోండా మణి సహాయ పాత్రలో నటించాడు. చిన్నప్పటి నుంచి నటుడిగా రాణించాలని ఉండేది. బోండా మణి ప్రధానంగా సినిమా రంగంలోకి రావాలనే ఉద్దేశంతో తమిళనాడుకు వచ్చాడు. ఆయన, శ్రీలంకలో తమిళ సినిమాలు తీయకపోవడంతో తమిళనాడుకు వచ్చికోలీవుడ్‌లోకి అడుగుపెట్టాడు.

తేండ్రాల్ వరుమ్ తేరు (1994) సినిమాతో బోండా మణి నటుడిగా పరిచయం అయ్యాడు. బోండా మణి రాజ్ టీవీ టెలివిజన్ ధారావాహిక గంగా యమునా సరస్వతి (1998)లో నటించాడు, అక్కడ అతను విశ్వనాథన్‌తో లాంటి సంగీత దర్శకులతో కలిసి పనిచేశాడు. బొండామణి తమిళ హాస్య నటుడు వడివేలుతో కలిసి చాలా సినిమాలలో నటించాడు.

బోండా మణి చివరిసారిగా ఎంగ వీటు మీనాక్షి (2021)లో నటించాడు .

 మరణం 

2022 లో బోండా మణి మధుమేహం వ్యాధితో బాధపడ్డాడు. 2022 సెప్టెంబరులో బస్సులో ప్రయాణిస్తున్నప్పుడు బోండా మణి స్పృహ తప్పి పడిపోయాడు వెంటనే వైద్య చికిత్స కోసం ఒమాందూరార్ రాజీవ్ గాంధీ ఆసుపత్రికి తరలించారు. బోండా మణికి తోటి హాస్యనటుడు కింగ్ కాంగ్ఆర్థిక సహాయం చేశాడు. బోండా మణికి సినిమా అవకాశాలు లేకపోవడంతో ఆ సమయంలో తనకు ఆసుపత్రి బిల్లు 60వేలు అని తెలిసి బోండా మణి నిస్పృహకు లోనయ్యాడు.

బోండా మణికి విజయ్ సేతుపతి, రజనీకాంత్, ధనుష్ సముద్రఖని వంటి ప్రముఖ నటుల నుండి కూడా ఆర్థిక సహాయం చేశారు.

బోండా మణి మూత్రపిండాల జబ్బు కారణంగా 2023 డిసెంబరు 23న చెన్నైలోని పోజిచలూరులో 60 సంవత్సరాల వయస్సులో మరణించాడు.

 మూలాలు 

వర్గం:1963 జననాలు
వర్గం:2023 మరణాలు
వర్గం:తమిళ సినిమా నటులు
వర్గం:తమిళనాడు వ్యక్తులు
వర్గం:తమిళ సినిమా హాస్యనటులు